24PES-356

Nafarroako Gorteetako kide den eta Alderdi Popularra talde parlamentarioari atxikita dagoen Maribel García Malo andreak honako galdera hau aurkezten du, Nafarroako Gobernuak idatziz erantzun dezan:

Nafarroako Gazteriaren Kontseilua 1986an sortu zen, Nafarroako Foru Komunitatearen garapenean gazteen parte-hartzea sustatzeko eta gazteen eskubideak zaintzeko. Gazteak gizartean ordezkatzeko eta parte hartzeko organo nagusia da.

2023ko abenduaren 19an, Kontuen Ganberak erakundearen 2019-2022 aldiko kontuei buruzko txosten bat argitaratu zuen, eta bertan ohartarazi zuen Kontseiluaren jarraipena «arriskuan» zegoela «gastuei aurre egiteko ezintasunagatik».

Joan den ekainean, karguak hartu eta sei hilabetera soilik, Gazteriaren Kontseiluko lehendakariak eta zuzendaritzak dimititu zuten, «erakundearen egoera ia jasanezina» zela eta.

Nafarroako Gobernuak, azken dimisio horien berri izan duenetik, zer jarduera egin ditu, bakoitza datekin, solaskideekin eta edukiarekin zehaztuta, egoeraren berri izateko eta berriro funtzionamendua bultzatzeko?

Iruñean, 2024ko abuztuaren 23an.

Foru parlamentaria: Maribel García Malo